CELEX: 32021D0755
Language: ro
Date: 2021-05-06 00:00:00
Title: Decizia de punere în aplicare (UE) 2021/755 a Comisiei din 6 mai 2021 de desemnare a unui centru de referință al Uniunii Europene pentru bunăstarea animalelor pentru rumegătoare și ecvidee în conformitate cu Regulamentul (UE) 2017/625 al Parlamentului European și al Consiliului [notificată cu numărul C(2021) 3009] (Text cu relevanță pentru SEE)

10.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 163/5
               
            
         DECIZIA DE PUNERE ÎN APLICARE (UE) 2021/755 A COMISIEI
         din 6 mai 2021
         de desemnare a unui centru de referință al Uniunii Europene pentru bunăstarea animalelor pentru rumegătoare și ecvidee în conformitate cu Regulamentul (UE) 2017/625 al Parlamentului European și al Consiliului
         
            
               [notificată cu numărul C(2021) 3009]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), în special articolul 95 alineatul (1),
         întrucât:
         
                     (1)
                  
                  
                     Regulamentul (UE) 2017/625 stabilește norme pentru efectuarea controalelor oficiale și a altor activități oficiale, inclusiv pentru selectarea și desemnarea centrelor de referință ale Uniunii Europene pentru bunăstarea animalelor. Centrele de referință ale Uniunii Europene pentru bunăstarea animalelor sprijină activitățile orizontale ale Comisiei și ale statelor membre în domeniul cerințelor de bunăstare a animalelor, menționate la articolul 1 alineatul (2) litera (f) din Regulamentul (UE) 2017/625.
                  
               
                     (2)
                  
                  
                     Regulamentul de punere în aplicare (UE) 2018/329 al Comisiei (2) a desemnat un centru de referință al Uniunii Europene pentru bunăstarea animalelor care, în conformitate cu programul său de lucru, se axează pe porcine, iar Regulamentul de punere în aplicare (UE) 2019/1685 al Comisiei (3) a desemnat un centru de referință al Uniunii Europene pentru bunăstarea animalelor pentru păsările de curte și alte animale de fermă mici.
                  
               
                     (3)
                  
                  
                     Ulterior, în conformitate cu articolul 95 din Regulamentul (UE) 2017/625, Comisia a efectuat o procedură publică de selecție prin intermediul unei cereri de selecție și de desemnare a unui centru de referință al Uniunii Europene pentru bunăstarea animalelor pentru rumegătoare și ecvidee.
                  
               
                     (4)
                  
                  
                     Comitetul de evaluare și selecție numit pentru procesul de selecție menționat la considerentul 3 a concluzionat că consorțiul condus de Universitatea suedeză de științe agricole și de Centrul suedez pentru bunăstarea animalelor (Suedia) și compus, de asemenea, din Universitatea de Resurse Naturale și Științe ale Vieții (Austria), Ellinikos Georgikos Organismos-Dimitra/Institutul de Cercetări Veterinare (Grecia), Institutul Național pentru Agricultură, Alimentație și Mediu (Franța), University College Dublin (Irlanda) și Instituto Zooprofilattico Sperimentale dell’Abruzzo e del Molise „G. Caporale” (Italia) (consorțiul), respectă dispozițiile de la articolul 95 alineatul (3) din Regulamentul (UE) 2017/625 și trebuie să fie responsabil de îndeplinirea sarcinilor stabilite în articolul 96 din respectivul regulament, în ceea ce privește rumegătoarele și ecvideele.
                  
               
                     (5)
                  
                  
                     Consorțiul trebuie, prin urmare, să fie desemnat ca centru de referință al Uniunii Europene pentru bunăstarea animalelor pentru rumegătoare și ecvidee, acesta urmând să fie responsabil cu efectuarea sarcinilor de sprijin incluse în programele de lucru anuale sau multianuale ale centrelor de referință ale Uniunii Europene. Aceste programe de lucru anuale sau multianuale trebuie să fie stabilite în conformitate cu obiectivele și prioritățile programelor de lucru relevante adoptate de Comisie în conformitate cu articolul 36 din Regulamentul (UE) nr. 652/2014 al Parlamentului European și al Consiliului (4).
                  
               
                     (6)
                  
                  
                     Articolul 95 alineatul (2) litera (b) din Regulamentul (UE) 2017/625 prevede că desemnarea unui centru de referință al Uniunii Europene pentru bunăstarea animalelor trebuie să fie limitată în timp sau revizuită periodic. Prin urmare, desemnarea Centrului de referință al Uniunii Europene pentru bunăstarea animalelor pentru rumegătoare și ecvidee trebuie să fie revizuită o dată la cinci ani.
                  
               
                     (7)
                  
                  
                     Centrul de referință al Uniunii Europene pentru bunăstarea animalelor pentru rumegătoare și ecvidee trebuie să beneficieze de suficient timp pentru a-și pregăti programul de lucru pentru următoarea perioadă bugetară. Prin urmare, prezenta decizie trebuie să se aplice de la 1 iunie 2021,
                  
               ADOPTĂ PREZENTA DECIZIE:
         
            Articolul 1
            
               (1)   Următorul consorțiu este desemnat drept Centru de referință al Uniunii Europene pentru bunăstarea animalelor, responsabil cu sprijinirea activităților orizontale ale Comisiei și ale statelor membre în domeniul cerințelor privind bunăstarea animalelor pentru rumegătoare și ecvidee:
               
                  Nume: Consorțiu condus de Universitatea suedeză de științe agricole și de Centrul suedez pentru bunăstarea animalelor (Suedia) și compus, de asemenea, din Universitatea de Resurse Naturale și Științe ale Vieții (Austria), Ellinikos Georgikos Organismos-Dimitra/Institutul de Cercetări Veterinare (Grecia), Institutul Național pentru Agricultură, Alimentație și Mediu (Franța), University College Dublin (Irlanda) și Instituto Zooprofilattico Sperimentale dell’Abruzzo e del Molise „G. Caporale” (Italia)
               
                  Adresă: 
               
                           P.O. Box 7068
                        
                     
                           750 07 Uppsala
                        
                     
                           SUEDIA
                        
                     
            
               (2)   Desemnarea este revizuită o dată la cinci ani, începând cu data aplicării prezentei decizii.
            
         
         
            Articolul 2
            Prezenta decizie se aplică de la 1 iunie 2021.
         
         
            Articolul 3
            Prezenta decizie se adresează statelor membre.
         
         
            Adoptată la Bruxelles, 6 mai 2021.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 95, 7.4.2017, p. 1.
         
            (2)  Regulamentul de punere în aplicare (UE) 2018/329 al Comisiei din 5 martie 2018 de desemnare a centrului de referință al Uniunii Europene pentru bunăstarea animalelor (JO L 63, 6.3.2018, p. 13).
         
            (3)  Regulamentul de punere în aplicare (UE) 2019/1685 al Comisiei din 4 octombrie 2019 de desemnare a unui centru de referință al Uniunii Europene pentru bunăstarea animalelor în ceea ce privește păsările de curte și alte animale de fermă mici (JO L 258, 9.10.2019, p. 11).
         
            (4)  Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (JO L 189, 27.6.2014, p. 1).